《道光丙申余有畿辅诗传之选梅树君学博崔念堂大令先后来郡实襄成此举继各因事别去于其行也赋赠 其二》
清代·陶梁

船山门下旧从游，一瓣心香互唱酬。乡望早经推二老，诗名各自占千秋。

清官治谱传山右，仙尉家风属蔚州。道远肯忘金石契，吟笺珍重附旧邮。

作者简介：江苏长洲人，字宁术，号凫乡。诸生。善填词。有《红豆树馆词》。